Р е п у б л и к а б ъ л г а р и я

**МИНИСТЕРСТВО НА ОБРАЗОВАНИЕТО И НАУКАТА**

# РЕГИОНАЛНО УПРАВЛЕНИЕ НА ОБРАЗОВАНИЕТО – ВЕЛИКО ТЪРНОВО

# Велико Търново - 5002, ул. „Арх. Георги Козаров” № 1, тел.(062) 61-63-14, факс (062) 62-80-37

Изх.№ РД21-647/12.04.2021 г.

...............................................

**ДО**

**НАЧАЛНИКА**

**НА РЕГИОНАЛНО УПРАВЛЕНИЕ**

**НА ОБРАЗОВАНИЕТО**

**ГР. .....................................**

Относно*: Пролетни състезания по информатика – Велико Търново*

**УВАЖАЕМИ/УВАЖАЕМА ГОСПОДИН/ГОСПОЖО НАЧАЛНИК,**

В изпълнение на Заповед № РД09-2134/28.08.2020 г. на министъра на образованието и науката, утвърждаваща графиците за провеждане на ученическите олимпиади и националните състезания през учебната 2020/2021 година, изменена със заповед №РД09-823/05.04.2021 г. на **08.05.2021 г. (събота) от 9.00 часа ще се проведат Пролетни състезания по информатика.**

Съгласно заповед № РД09-711/17.03.2021 г. на министъра на образованието и науката през учебната 2020-2021 година националният кръг на ученически олимпиади и състезания за класираните от региона ученици се провежда на територията на съответния регион. Учениците се състезават по региони и работят в контролирана среда с наличие на квестори. Националната комисия поддържа компютърна проверяваща система, чрез която всеки състезател изпраща своите решения по време на състезанието. Организацията и координацията на състезанието следва да се осъществи от училището определено за координатор на олимпиадата по информатика в съответния регион.

Предварителната поименна заявка за участие в състезанието (*таблица-Приложение 1*) се изпраща задължително **до 27.04.2021 г.** на електронен адрес: **vt\_psi@riovt.org****.** Заявки след тази дата няма да се приемат. Заявката трябва да не надвишава квотата за участници от областта и да е съгласувана с експерта отговарящ за информатика и информационни технологии в съответното Регионалното управление на образованието (*сканирано-Приложение 2*). Състезателите, включени в националните и разширените отбори, участват извън квотите на съответната област.

Съгласно т. 86 и т. 90 от Раздел II на Приложение №1 към Заповед № РД09-2784/29.10.2019 г. на министъра на образованието и науката за участието си в националния есенен турнир по информатика всеки ученик, в случай че има навършени 16 години, или съответно родителят/настойникът/попечителят, носещ родителска отговорност за ученика, предварително подава до директора на училището, в което се обучава, декларация за информираност и съгласие (по образец на МОН) за съгласия за публикуване на: резултатите на ученика и личните му данни (трите имена на ученика, училище, клас, населено място); снимки и/или видео с негово участие за целите и за популяризирането на събитието.

За допълнителна информация **http://www.pmgvt.org/**

Здравка Минчева – старши експерт по математика в РУО, Велико Търново, тел.: 062/616372 и 0878692311;

Кинка Кирилова-Лупанова – главен учител в ПМГ „Васил Друмев”, Велико Търново**,** тел.: 0889766346.

**Приложение:**

1. Образец на заявка за участие – Приложение № 1 и Приложение № 2;
2. Образец на декларация;
3. Квоти за националните турнири за учебната 2020/2021 година.

**С уважение, /п/**

